1996-YILDA TOShKENT ShAHRINI QAYTA QURISh VA OBOD QILIShGA DOIR QUShIMChA ChORA-TADBIRLAR TO‘G‘RISIDA

Toshkent shahrini qayta qurish va yanada obod qilish maqsadida Vazirlar Mahkamasi qaror qiladi:
 1. 1996-yilda Toshkent shahri obyektlari qurilishi dasturi 1-ilovaga* muvofiq tasdiqlansin.
 2. Ko‘rsatib o‘tilgan Dasturning 1996-yilda bajarilishini ta’minlash uchun:
 Toshkent shahar hokimligi va boshqa buyurtmachilar bir oy muddatda 1-ilovada ko‘rsatilgan obyektlarni mablag‘ bilan ta’minlash parametrlarini belgilash uchun bajariladigan ishlarning aniq hajmini aniqlasinlar.
 “O‘zistiqbolstat” davlat qo‘mitasi va O‘zbekiston Respublikasi Moliya vazirligi 1-ilovada ko‘rsatilgan obyektlar qurilishini 1996-yilgi respublika budjetidan markazlashtirilgan kapital qo‘yilmalarni mablag‘ bilan ta’minlash uchun nazarda tutilgan mablag‘lar doirasida qurilishning aniq ro‘yxatiga kiritsinlar;
 1-ilovada ko‘rsatilgan vazirliklar, idoralar, korporatsiyalar va konsernlar, uyushmalar, korxonalar va tashkilotlar mo‘ljallangan Dasturni belgilangan muddatlarda so‘zsiz bajarish yuzasidan aniq tadbirlarni ishlab chiqsinlar va amalga oshirsinlar.
 3. “O‘zsanoatqurilishbank”ning Otchopar bozorining ikkinchi navbatini, Mirobod bozorini qurish va qayta qurishga, Sirg‘ali, Parkent, Beshyog‘och, Mirzo Ulug‘bek va Oloy (xo‘jalik hovlisi) bozorlaridagi ishlarni tugallashga kredit berishni davom ettirishi;
 Tashqi iqtisodiy faoliyat milliy bankining Bektemir tumanida bozorlar qurilishiga kreditlar berish va Toshkent shahrida bitta guzar qurilishi uchun o‘z mablag‘larini ajratish haqidagi takliflari qabul qilinsin.
 4. O‘zbekiston Respublikasi Xalq banki Toshkent shahrining eski shahar qismidagi qayta qurilayotgan zonadan ko‘chirilishi kerak bo‘lgan aholiga yakka tartibdagi uy-joy qurilishi uchun kredit resurslari ajratishni nazarda tutsin.
 O‘zbekiston Respublikasi Xalq bankiga yakka tartibda uy-joy quruvchilarning ko‘rsatib o‘tilgan toifasi uchun kredit resurslari ajratishda O‘zbekiston Respublikasi Jamg‘arma banki boshqaruvi tomonidan 1994-yil 16-iyunda tasdiqlangan Shaxsiy uy-joy qurilishi uchun fuqarolarga kredit berish qoidalarining 5-bandi talablarini qo‘llamaslik tavsiya etilsin.
 5. Toshkent shahar hokimligi 1996-yilda 3000 kvartirani foydalanishga topshirishni hisobga olgan holda mikrorayonlarni obod qilish, shu jumladan “Qoratosh” mikrorayonini obod qilishning aniq dasturini belgilasin, shuningdek 2000-yilgacha Sog‘bon, Qorasoy, Forobiy ko‘chalari bo‘ylab birinchi qavatga savdo va maishiy xizmat ko‘rsatish obyektlari joylashtiriladigan 24-30 kvartirali uch qavatli uylar qurish dasturini ishlab chiqsin, 1996-yildagi birinchi navbatdagi vazifalarni aniqlashtirsin. Mablag‘ bilan ta’minlash manbalari bo‘yicha taklif kiritsin.
 6. “Toshkentuyjoyinvestqurilish” korporatsiyasiga obyektlarni zarur uskunalar va materiallar bilan ta’minlash, shuningdek qurilish-bezash ishlarining ayrim turlarini bajarish uchun chet el firmalarini tender asosida jalb etishga ruxsat berilsin.
 8. “Toshkentuyjoyinvestqurilish” korporatsiyasi va “O‘zsanoatxo‘jalikqurilish” davlat korporatsiyasi, Melioratsiya va suv xo‘jaligi vazirligi, “O‘zsuvqurilish” konserni, “O‘zkolxozqurilish” va “O‘zagroqurilish” davlat birlashmalari bittadan guzar qurilishiga kirishsinlar va ularning 1996-yil 1-sentabrgacha foydalanishga topshirilishini ta’minlasinlar.
 9. “Oziqovqatsanoat” uyushmasi 6-pivo zavodi 1996-yil 1-iyulgacha ko‘chirilishini ta’minlasin.
 Pul kredit siyosati bo‘yicha respublika komissiyasi “Oziqovqatsanoat” uyushmasi tomonidan taqdim etilgan hisob-kitoblarga muvofiq pivo zavodi qurilishi uchun uzoq muddatli kredit ajratilishini nazarda tutsin.
 10. Paydo bo‘luvchi masalalarni tezkorlik bilan hal etish uchun Toshkent shahrini qayta qurish va qurishning borishini muvofiqlashtirish va nazorat qilish bo‘yicha respublika komissiyasi 2-ilovaga* muvofiq tarkibda tuzilsin.
 11. Vazirlar Mahkamasining 1994-yil 23-noyabrdagi 563-son qaroriga 2-ilova o‘z kuchini yo‘qotgan deb hisoblansin.